《北山别业三十八咏 其二十四 北峰》
元代·陈樵

皂阁山前小水明，甗峰无影树亭亭。人从烟雨上头立，诗到莺花过后清。

云傍楼台低地碧，天将草树染春青。名山何事穷幽僻，临水登山已称情。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。